PINEDO BUSTAMANTE (EH Bildu, 2015-03-12):
Egun on guztioi.
Pastor jaunak esan duen moduan, gaurko honetan kontratu txikiei buruzko informazioen inguruko proposamena dugu eztabaidagai. Gai hau badakit batzuentzat txikia izango dela, garrantzi txikiko gaia izan daitekeela batzuentzat, baina ez da horrela. Ez da horrela inolaz ere.
Gai honekin gobernuak Legebiltzar honetara, legebiltzarkide guztioi informazioa nola helduarazi nahi duenetaz ari gara. Hau da, hemen, gu guztiok gizartearen zerbitzura egin beharreko lana erraztu ala konplikatu egin duenaren gobernuaren jardunaz alegia.
Gardentasuna eta informazio publikoa sustatzen ari diren garai hauetan, ez da ulergarria inolaz ere Jaurlaritzak zerbitzuen kontrataziorako barne araudi bat dela medio, Legebiltzarrera bidali beharreko informazioa mugatzea.
Badakigu, araudi horrek, aurretik zegoena bertan behera uzten zuela, baina nola da posible zerbitzuen kontrataziorako praktika onak zabaltzeko araudi batek legebitzarkideen informazio eskubidea mugatzea? Ba ez da, ez da posiblea.
Miren, la transparencia no es una moda, no es algo que hace bonito de cara a la ciudadanía. La transparencia se ejerce. Y por lo tanto en este caso el parlamento, los parlamentarios y parlamentarias, debemos tener las herramientas y la información necesaria para realizar nuestro trabajo.
Y eso es lo que venimos a pedir hoy, que se envíe a ésta cámara trimestralmente la información sobre los contratos menores.
Gauza ez da web orri batean edo bestean kontsulta egitea adibidez kontratu jakin baten zenbatekoa edo esleitzailea jakin ahal izateko. Gauza da Legebiltzar honek kontratu txikien inguruko informazioa jasotzea. Gauza da, legebiltzarkideon lana eraginkorragoa izateko informazioa era erraz batean izatea.
Gaur egun beste hainbat dokumentu interneten bidez ere eskuragarri daude, egia da. Eta horrek ez du kentzen inolaz ere, hemen, legebiltzarrean, era ofizial batean dokumentu horiek jasotzea.
Gardentasuna, herritar guztiok informazio publikoa eskuragarri izatea ezin da inolaz ere aitzakia izan Legebiltzar honetara informazio bat ez bidaltzeko. Ez dezagun leiho bat ireki beste bat ixten dugun bitartean. Jakin badakigu eta argi dugu esango diguzuela, edozein legebiltzarkidek galdera edo informazio eskariaren bidez kontratu publikoen inguruko informazioa izan dezakeela.
Sabemos, somos conocedores de que por medio de preguntas parlamentarias o solicitudes de información podemos solicitar todos aquellos detalles correspondientes a los contratos públicos que consideremos, pero no se trata de eso.
Se trata de dar un paso más, se trata de que el gobierno de oficio nos envíe ésa información, porque existen medios para ello. Estamos en el siglo XXI y la administración se ha modernizado y creemos que también tenemos que modernizar la relación entre el Gobierno y el Parlamento.
Si el Gobierno realmente cree en la transparencia y en la publicidad activa de la información, aquí, aquí tiene una oportunidad inmejorable para ponerlo en práctica.
Bitxia da, bitxia da benetan gardentasuna eta informazio publiko eskuragarria eztabaidagai ditugunean, gai hauek garatzen dituen lege bat mahai gainean dugunean, Jaurlaritzak halakoak egitea. Kontrako norabidean neurriak hartzea alegia.
Ulertezina benetan. Ez da inolaz ere ulertzen instituzioak gizartearengan zabaltzearen garaian gaudenean, instituzio eta herritarren arteko harremanak erraztu behar direnean, informazioa zabaltzeko inoiz baino tresna gehiago ditugunean eskuragarri, Jaurlaritzak mugatu nahi izatea Legebiltzarrera informazioa bidaltzea.
Horregatik gure zuzenketaren bidez modu zuzenean eskatzen genion Jaurlaritzari kontratu txikiei buruzko informazioa Legebiltzarrera hiru hilero bidali dezala, legebiltzarkideen informazio eskubidea, administrazioaren gardentasuna eta Legebiltzarrak egin behar duen kontroleko lana bermatze aldera. Eta horrela egiten dugu gaur ere PSE-rekin batera sinatu dugun erdibidekoan.
Hori delako gure gaurko helburua, gure helburu nagusia, gardentasuna bermatzea.